open-index/open-wikipedia-markdown huggingface dataset:
Ingefær

**Ingefær** (*Zingiber officinale*) er en gammel plante som har vært dyrket i mange tusen år i India og Kina. Arten tilhører ingefærfamilien. Den blir brukt som krydder i mange, muligens de fleste matlagningstradisjoner i verden. Det er rotstokken som blir brukt.

## Bruk i matlagning

Unge ingefærrøtter er saftige og har en svært mild smak. De blir gjerne syltet i eddik, eller – i delikatesseversjon – i sherry, eller de blir brukt i tilberedningen av annen mat. Syltet ingefær er vanlig følge til sushi, der det spises mellom sushibitene for å rense ganen og klargjøre for nye smaksopplevelser.

Eldre ingefærrøtter er mye tørrere, og har seige fibre. Saften fra eldre ingefærrøtter har en meget sterk smak, og brukes mye i kinesisk matlagning til å gjemme andre sterke smaker, f.eks. lammekjøtt og fisk.

I vestlig matlagning blir ingefær nesten utelukkende brukt til søtsaker, slik som ingefærøl, småkaker, godteri og kaker.

Tørket ingefærpulver har en meget skarp smak, som ikke minner mye om frisk ingefær. Av denne grunn kan man ikke bruke en av de to formene for ingefær som erstatning for den andre.

## Økonomi og utbredelse

Ingefær blir dyrket i det meste av den tropiske del av verden. De dyreste variantene, og også dem av høyeste kvalitet kommer vanligvis fra Australia, Sør-India og Jamaica, selv om mest ingefær blir dyrket i Kina. Dens opprinnelse kjennes ikke.

## Medisinsk bruk
Selv om den er populær i folkemedisin er medisinsk effekt av ingefær ikke vitenskapelig dokumentert i vesentlig grad. Det anses å være et ufarlig kjerringråd å forsøke ingefær eller ingefærøl mot kvalme, og mange bruker ingefær i te for å pleie sår hals og forkjølelse.  

Ingefærroten inneholder mange antioksidanter.

## Referanser


## Litteratur
* Branney, T. M. E. ; *Hardy Gingers*, 2005, ISBN 0-88192-677-9

## Eksterne lenker
* 
* NIFAB – Nasjonalt informasjonssenter for alternativ behandling (UiT)
324 f.Kr.

## Begivenheter

* Alicante ble grunnlagt.

## Dødsfall

* (på høsten) – Hefaistion, Aleksander den stores nestkommanderende.
Slaget ved Mons Gaurus

**Slaget ved Mons Gaurus** (Gaurus-fjellet) var et slag mellom Den romerske republikk og Samnium i 342 f.Kr. Slaget ble vunnet av romerne, som var anført av Marcus Valerius Corvus. Det ble utkjempet ved foten av Mons Gaurus, nær Cumae, og var det mest bemerkelsesverdige slaget i Den første samnitterkrig (343 f.Kr. – 341 f.Kr.)

Det er sagt av Karthago, en alliert av Roma på denne tiden, gratulerte seierherrene ved å sende dem en gyllen krone for Jupiters tempel.

Historikeren Barthold Georg Niebuhr anså dette slaget for å være svært viktig i etableringen av den romerske republikk.

## Eksterne lenker
* ''Historien om Roma fra de tidligste tider til slutten på republikken'', kap. VIII
Slaget ved Lautulae

**Slaget ved Lautulae** ble utkjempet i 316 f.Kr. mellom Roma, ledet av diktator Quintus Fabius Maximus Rullianus, og Samnium.
Kaluga oblast

**Kaluga oblast** er en oblast i Vest-Russland. Den grenser til Smolensk oblast i nord, Moskva oblast i øst, Tula oblast og Orjol oblast i sør og Brjansk oblast i vest.

## Referanser


## Eksterne lenker
*
Jeev Milkha Singh

**Jeev Milkha Singh** (født 15. desember 1971 i Chandigarh) er en profesjonell golfspiller som var den første inderen til å spille på Europatouren. Han er sønn av den berømte friidrettsutøveren Milkha Singh.

Jeev Singh tilbrakte mye tid i USA på begynnelsen av 1990-tallet og vant flere amatørturneringer. Hans første seier som profesjonell kom i Southern Oklahoma State Open i 1993, en mindre lokal turnering. Han spilte imidlertid mest på Asiatouren, der han vant jevnlig i 1990-årene. I 1997 ble han nummer syv på kvalifiseringsskolen til Europatouren, og han fikk dermed spillerett for neste sesong. Etter en forholdsvis svak førstesesong &ndash; 104 på Order of Merit &ndash; klatret han til 50.-plass i 1999 med en tredje- og annenplass i sesongens to første turneringer i Syd-Afrika.

Singh representerte India i Alfred Dunhill Cup i 1996 da laget overraskende slo Skottland.

I april 2006 gikk Singh seirende ut av Volvo China Open, og ble dermed den andre inder til å vinne på Europatouren, etter Arjun Atwal.

Han ble hedret med den indiske utmerkelsen Padma Shri for sin sportslige innsats.   
## Referanser


## Eksterne lenker
* 
* 
* Profil hos Asiatouren
Mittelgebirge

**Mittelgebirge** er betegnelsen på åslandskapet i det sentrale Tyskland, som til forskjell fra Alpene i sør preges av rolige, avrunda former uten spor etter iserosjon. Betegnelsen brukes likeledes om enkeltåser og høgdedrag i denne regionen med høgder på mellom 500 og 1500 m. Det høyeste Mittelgebirge i Tyskland er Schwarzwald, mens Wiehengebirge er det nordligste.

## Liste over Mittelgebirge i Tyskland
(Sortert etter høyde)

## Referanser


## Eksterne lenker
*
Anatolij Artamonov

**Anatolij Dmitrijevitsj Artamonov** (russisk: Анатолий Дмитриевич Артамонов) (født 1952 i Krasnoje, Russland) er den russiske oblasten Kalugas guvernør, noe han har vært siden 12. november 2000. Artamonov har blitt gjenvalgt to ganger, i 2004 og 2005. Han er gift, og har en sønn og en datter.

## Referanser


## Kilder
*  Anatolij Artamonovs offisielle nettside
*  Russia Profile
*  Rulers
Thüringer Wald

**Thüringer Wald** er en 170 km lang og opptil 35 km bred skogrik ås i Thüringen i Tyskland. Den strekker seg fra Eisenach i sørøstlig retning. Den sørøstligste delen (sør for Gehren) kalles Thüringer Schiefergebirge. Det høgeste punktet er Großer Beerberg på 983 m; andre topper er Inselsberg (916 m) og Schneekopf (978 m).

Geomorfologisk er Thüringer Wald en horst mellom to nordvest-sørøstgående forkastninger. Berggrunnen er for det meste eldre, porfyriske lavabergarter. Langs forkastningssonene er berggrunnen oppsprukket og lettforvitrelig, og med rikelig, orografisk forsterka nedbør og temperaturer under frysepunktet i deler av året er det på grunn av frostforvitring danna forholdsvis steile skråninger mot det lavere landet mot nord og sør. Thüringer Wald har derfor et mer utprega relieff enn de fleste Mittelgebirge i Tyskland, og ble i eldre tid – før mer nøyaktige høgdemålinger ble mulig på 1700-tallet – regna for et av de høgeste fjellpartiene i Tyskland. I romantikken ble Thüringer Wald sammen med Harz et symbol på det ville og uberørte landskapet, og det var på Gickelhahn (861 moh.) at Goethe skrev sitt kjente dikt «Über allen Gipfeln ist Ruh».

I dag er Thüringer Wald et mye brukt utfarts- og rekreasjonsområde. Den kjente vandringsleden Rennsteig følger Thüringer Wald på langs, og her ligger det kjente vintersportsstedet Oberhof. 

## Eksterne lenker
* http://www.thueringer-wald.de
* http://www.naturpark-thueringer-wald.de
* http://www.thueringer-wald-info.de 
* http://www.thueringerwaldverein.de
* http://www.suedthueringen.info
* http://www.thueringenweb.de/thueringerwald
Irakisk dinar

**Irakisk dinar** er den irakiske  valutaenheten og blir utstedt av den Irakiske sentralbanken. Dinaren ble innført i  1931, og i oktober 2003 ble nye sedler og mynter introdusert.

Irakiske dinarer er idag (april 2006) ikke en fritt omsatt valuta på grunn av krigen i landet. Kursen settes gjennom auksjoner arrangert av sentralbanken. Spekulanter har kjøpt opp store mengder dinarer i håp om at verdien skal stige etter krigen, dette er en svært risikabel investering som det advares mot http://www.xe.com/iqd.htm .

Sedler: 50, 250, 1000, 5000, 10000 og 25000 dinarer
Mynter: 25 og 100 dinarer
Bhikkhu

En **bhikkhu** (pāli), eller **bhikṣu** (sanskrit), er en ordinert mannlig buddhistisk munk. En kvinnelig nonne kalles bhikkhuni (sanskrit: bhikṣuṇī, nepali: ).

Livet til bhikkhuene og bhikkhuniene styres av et sett med regler som kalles patimokkha i vinayas klosterdisiplin. Deres livsstil formes for å støtte deres åndelige praksis, å leve et enkelt og meditative liv, og å oppnå Nirvana. I Vinayas klosterdisiplin, kan en mann under 20 år ikke ordineres som en bhikkhu, men kan ordinere som en Śrāmaṇera (); den kvinnelige motstykke er samaneri.

## Referanser
Deltablues

**Delta blues** er en av de tidligste blues-stilartene. Stilen oppstod i Mississippi Delta-regionen i USA, området mellom byene Memphis, Tennessee i nord og Vicksburg, Mississippi i sør, og elvene Mississippi i vest og Yazoo i øst. 

Slide-gitar og munnspill var de dominerende instrumentene i denne tidlige, rurale blues-stilen, med slidegitar som varemerke. Tekstene kunne være alt fra selvgranskende og inderlige til lidenskapelige og heftige. 

## Typiske representanter
* Big Bill Broonzy
* Big Joe Williams
* Bukka White
* Charley Patton
* David Honeyboy Edwards
* Mississippi Fred McDowell
* Mississippi John Hurt
* Robert Johnson
* Robert Nighthawk
* Skip James
* Son House
* Sonny Boy Williamson II.
* Tommy Johnson
* Willie Brown
* Alvin Youngblood Hart

## Litteratur
* Ted Gioia: *Delta Blues: The Life and Times of the Mississippi Masters Who Revolutionized American Music* -  W. W. Norton & Company  (2009)  ISBN 0-393-33750-2 ISBN 978-0393337501
* Robert Nicholson: *Mississippi Blues Today !* Da Capo Press (1999) ISBN 0-306-80883-8  ISBN 978-0-306-80883-8
* Robert Palmer: *Deep Blues: A Musical and Cultural History of the Mississippi Delta* -  Penguin Reprint edition (1982) ISBN 0-14-006223-8; ISBN 978-0-14-006223-6

## Eksterne lenker
* ''Trail of the Hellhound – Delta Blues in the lower Mississippi Valley''
* ''The Mississippi Delta Blues Society of Indianola''
Iraks sentralbank

**Iraks sentralbank** (arabisk – , engelsk: *Central Bank of Iraq* ) er sentralbanken i Irak.

Bankens hovedoppgaver er:
*holde en stabil prisstigning
*gjennomføre penge- og valutapolitikk
*ansvar for gullreserven
*utsteding og regulering av Dinaren
*regulere private banker

Kursen på den irakiske dinaren blir foreløpig satt gjennom auksjoner arrangert av sentralbanken.

Sentralbanksjef pr november 2014 er Abdul Basit Turki Saeed. Han overtok som fungerende sentralbanksjef, og erstattet Sinan Al-Shibibi i oktober 2012.

## Det store bankranet
Den 18. mars 2003, like før invasjonen ble nær en milliard amerikanske dollar stjålet fra sentralbanken. Dette er det største bankranet i historien. Senere ble om lag 650 millioner dollar av pengene funnet gjemt inne i veggene i et av Saddam Husseins palasser. Resten er forsvunnet. Det blir også hevdet at 250 millioner dollar ble stjålet av kriminelle som ikke hadde forbindelse med Saddam.

Like før invasjonen skal også Saddams sønn Qusay utstyrt med en handskrevet lapp fra Saddam ha tatt ut 920 millioner dollar og 90 millioner euro, som ble kjørt bort med lastebiler. Qusay Hussein ble senere drept i kamp med amerikanske soldater, og disse pengene har ikke kommet til rette.

## Referanser


## Eksterne lenker
*
Mortensnes

:*Mortensnes er også navnet på en bydel i [[Tromsø]].*

**Mortensnes** (nordsamisk: **Ceavccageađge**) er ei bygd i Nesseby kommune  i Finnmark. Bygda ligger på nordsiden av Varangerfjorden, rundt 20&nbsp;km øst for administrasjonssenteret Varangerbotn. Europavei 75 går gjennom bygda. 

Mortensnes er spesielt kjent på grunn av arkeologiske utgravninger av Mortensnes kulturminneområde, som har vist at det har vært bosetning på stedet gjennom 10&nbsp;000&nbsp;år. En av de første som foretok arkeologiske utgravninger i Finnmark, Andreas Nordvi, var handelsmann på Mortensnes.

## Se også
* Mortensnes kulturminneområde

## Eksterne lenker
* Nettutstilling om Ceavccageađge/ Mortensnes kulturminneområde 
* Varanger Samiske Museum 
* Kultur i Unjárga-Nesseby på kart fra Kulturnett.no
* Vadsø museum: «Vadsø og Varangers eldste bosetning»
Guanajuato (delstat)

**Guanajuato** er en av Mexicos 31 delstater, og befinner seg i den sentrale delen av landet. Mot vest ligger Jalisco, mot nord Zacatecas og San Luis Potosí, mot øst Querétaro og mot sør Michoacán. Arealet på  km² er kun litt større enn Hedmarks. Folketallet lå i 2010 på , fordelt på 46 kommuner. Guanajuato by er hovedstad, mens León er den største byen med ca. 1,1 million innbyggere.

## Etymologi
Navnet Guanajuato kommer fra purépecha-språket. Sannsynligvis er det avledet av *quanax* (frosk) og **huato** (klippe), fordi noen klipper nær byen Guanajuato ligner på frosker. 

## Geografi
Delstaten kan geografisk deles inn i tre: I nord ligger Los Llanos del norte, en tørr region med gressletter og fjell. Midt i ligger Sierra de Guanajuato-fjellene, med juv, slukter og avsatser, samt noen mindre sletter. Mot sør ligger de fruktbare slettene i El Bajío. Dette fruktbare landet får ca. 700 mm regn i året, nok til et intensivt og lønnsomt jordbruk.

## Historie

I århundrene før den spanske erobringen av Mexico var Guanajuato dominert av purépecha-folket. Funnet av sølv i Zacatecas, nord for Guanajuato, førte til at området ble finkjemmet for sølvforekomster, og etter hvert ble gruvedrift startet opp flere steder i delstaten, de viktigste i Guanajuato by, hvor 30–40 % av verdens sølv ble utvunnet i kolonitida. Dette ser vi i dag i form av vakre kolonibyer flere steder i delstaten.

De rike og selvbevisste sølvbaronene så seg imidlertid lei på det spanske vanstyret og favoriseringen av «peninsulares», folk født i Spania. 16. september 1810 erklærte Miguel Hidalgo Mexicos uavhengighet i byen Dolores Hidalgo, og de første byene som ble erobret, var San Miguel de Allende, Celaya og Guanajuato by, alle i delstaten. Senere tok spanjolene byene tilbake, og hevnet seg grusomt med arrestasjoner, tortur og henrettelser.

## Økonomi
Delstaten er blant de rikere delstatene i Mexico, og har en variert industri. Industrisentra er León, Salamanca, Celaya og Irapuato. Jordbruket er også viktig, og det dyrkes korn, grønnsaker og frukt. Jordbærene fra Irapuato er landskjente i Mexico. 

## Interessant i Guanajuato

Guanajuato by er en av Mexicos vakreste sølvbyer, med kirker og palasser i kolonistil. Byen ligger i en kløft, og har smale, svingete gater, mest kjent er Callejón del Beso (Kyssesmuget). Festival Internacional Cervantino, en internasjonal teaterfestival, finner sted hvert år i oktober. 

## Andre severdigheter

*Byen Dolores Hidalgo er like viktig for meksikanere som Eidsvollsbygningen for nordmenn, fordi uavhengigheten første gang ble erklært her. 
*San Miguel de Allende er en annen vakker sølvby, og her finnes et internasjonalt kunstmiljø. 
*Den største byen, León, har nok mindre arkitektur, men har den beste shoppingen, nemlig de elegante produktene fra byens skoindustri. 
*Cerro del Cubilete er et fjell med en Kristus-statue på toppen.

## Se også
* Liste over kommuner i delstaten Guanajuato
## Eksterne lenker
*
Fläming

**Fläming** er et høydedrag i forbundsstatene Brandenburg og Sachsen-Anhalt i Tyskland, ca. 75 km sørvest for Berlin. De slakt bølgende bakkene i Fläming, som hever seg opp over Elbens brede elveslette mot vest og sør, er en endemorene som ble danna i Saale-istida av en urstrømdal som gikk nord for Fläming. Det høyeste punktet er Hagelberg på 200 m, som også er høyeste punkt på hele det nordtyske slettelandet.

## Etymologi
Navnet har trolig sammenheng med landskapet Flandern i Belgia. På 1100-tallet slo flamske nybyggere seg ned i området; disse kalte seg «Vlämlinge». I Fläming finnes flere stedsnavn som kan ha sine paralleller i Flandern: Niemegk – Nijmegen, Brück – Brugge og Euper – Ypern. Som navn på området kom Fläming ikke i bruk før på 1800-tallet – tidligere ble det kalt *Sächsischer Grenzwall.*

## Byer
Fläming er stadig et jordbruksområde, med bare mindre byer som Ziesar, Belzig, Niemegk, Treuenbrietzen, Jüterbog, Baruth/Mark, Dahme/Mark, Wittenberg, Loburg, Möckern og Zerbst.

## Eksterne lenker
* http://www.reiseregion-flaeming.de
* Naturpark Hoher Fläming
Max Mallowan

**Max Edgar Lucien Mallowan** (født 6. mai 1904 i London, død 19. august 1978 i Wallingford) var en prominent britisk arkeolog som spesialiserte seg på det gamle Midtøstens historie og arkeologi. Han er også kjent som Agatha Christies andre ektemann. Han ble født i London og studerte ved University of Oxford. Han jobbet som assistent for Leonard Woolley ved den arkeologiske utgravningen av Ur mellom 1925 og 1931. Her møtte han i 1930 for første gang sin fremtidige kone Agatha Christie.

Mellom 1932 og 1938 jobbet Mallowan for British Museum, og gravde ut relativt ukjente steder som  for eksempel Arpachiyah, Chagar Bazar og Tell Brak. Mallowan gravde også ut steder i Det nære østen, som for eksempel ved Nimrud i Irak. Derfra dro han til  London og jobbet som professor ved University of London mellom 1942 og 1960. Han jobbet også som direktør ved British School of Archaeology i Irak mellom 1947 og 1961.

Mallowans bøker inkluderer selvbiografien, *Mallowan’s Memoirs*, fra 1977, og *Twenty-five Years of Mesopotamian Discovery* fra 1956. Hans kone Agatha Christie skrev boken *Come, Tell Me How You Live* i 1946, en fortelling om hans utgravninger i Syria. Mallowan ble slått til ridder i London i 1968.

## Referanser


## Eksterne lenker
* 
* Sir Max Mallowan
Houston Open

**Houston Open** er en golfturnering på PGA-touren som arrangeres i Houston i Texas. Turneringen ble spilt for første gang i 1922, og siden 1946 har Houston Golf Association hatt ansvar for arrangementet.

Turneringen ble i 2019 flyttet til høsten og dermed ikke avholdt under PGA-touren 2018/19. I stedet ble turneringen avholdt som den femte turneringen på PGA-touren 2019/20.

## Vinnere

^ Ble kun spilt 54 hull grunnet været.

## Referanser


## Eksterne lenker
* 
* Profil på PGATOUR.com
Skarv

**Skarv** har flere betydninger:

* Skarver, en familie av fugler
* Storskarv, en fugleart som finnes i Norge
* Toppskarv, en fugleart som finnes i Norge
* Fjellskarv, et alternativt navn for fjellrype
* «Skarv», artistnavnet til musikeren Daniel Hansen
* Skarvfeltet, et norsk oljefelt.
Volvo China Open

**Volvo China Open** er en golfturnering på Europatouren og Asiatouren. Turneringen ble spilt for første gang i 1995 og har vært en del av Europatouren siden 2003 (2004-sesongen).

## Vinnere

## Eksterne lenker
* 
* Profil på EuropeanTour.com
Hellas’ periferier

Dette er en liste over de tretten **periferiene** (gresk: περιφέρειες, *perifériës*, entall περιφέρεια, *periféria*; «region/-er») i Hellas. Periferiene inndeles ytterligere i 74 periferienheter.

## Liste over periferier i Hellas

&nbsp;* Folketall og areal for Sentral-Makedonia inkludert den autonome klosterstaten Athos er henholdsvis 1&nbsp;874&nbsp;214 og 19&nbsp;147&nbsp;km².

## Kart

## Referanser


## Eksterne lenker
*
Tromlingene

**Tromlingene** er en øygruppe utenfor Tromøy og er en del av Raet nasjonalpark.

Tromlingene ligger i Arendal kommune i Agder, utenfor fylkets største øy, Tromøy. Østre del av Tromlingene er fuglereservat, mens vestre del er naturreservat og vernet på grunn av sine verdifulle våtmarker. Her beiter sauer hver sommer og floraen består hovedsakelig av snaue gressarter kun avbrutt av einer. Løsmassene er sand og store mengder rullestein. Det vokser ikke trær på øya, men det registrert rundt 200 plantearter og rundt 130 fuglearter, deriblant rundt 30 forskjellige arter med vadefugler.

Tromlingene betyr noe slikt som *Småtromøyene*. Selve navnet kommer av grunnordet «Þruma». Þruma stammer muligens av thramer som betyr rand eller kant. 

Tromlingene står nevnt i flere eldre tekster, og det er 29 store og små gravrøyser fra bronsealderen og vikingtiden. I 1207 stod et slag her mellom birkebeinerne og baglerne.

## Kilder
*Informasjonshefte om Raet landskapsvernområde fra Fylkesmannen i Aust-Agder. 

## Eksterne lenker
* Ut.no – Tromlingene
* Inatur – Tromlingene
* Naturpærler - Tromøy og Tromlingene
* Fylkesmannen i Aust-Agder - Forvaltningsplan for Tromlingene og Store Torungen naturreservater
* Verneforskrift for Tromlingene naturreservate (PDF-fil)
* Botanikk.no – Plantefunn på Tromlingene
Bengt Anderberg

**Bengt Anderberg** (født 17. april 1920 i Göteborg, død 24. september 2008 i Rønne) var en svensk forfatter, bosatt på Bornholm i Danmark. 

## Litterær produksjon
(ufullstendig)
### Noveller
* En kväll om våren (1945)
* Kärlek I, II, III osv. (60-tallet) var samlinger av erotiske noveller som Anderberg tok initiativet til og redigerte i en årrekke.

### Diktsamlinger
* Fåglar (1946)
* Kristofer (1947)

### Romaner
* Kain (1948)
* Amorina (1999)

### Barnebøker
* Niklas och figuren (1950)

## Priser og utmerkelser
* 2000 – Gun och Olof Engqvists stipendium
* 1998 – Elsa Thulins oversetterpris 
* 1993 – John Landquists pris 
* 1979 – Ferlinpriset 
* 1946 – Svenska Dagbladets litteraturpris 

## Referanser


## Eksterne lenker
* 
*
Dagny Hald

**Dagny Hald** (født **Revold**; 1936–2001) var en norsk keramiker og grafiker.

Dagny Hald var utdannet ved Accademia delle Belle Arti i Roma og Statens Håndverks- og Kunstindustriskole i Oslo. Hun var også hospitant ved Statens kunstakademi og Atelier Hayter i Paris. Hun arbeidet i en årrekke i et atelier hun delte med sin mann, billedkunstneren og forfatteren Finn Hald, i deres hjem i Son i Akershus. Fra 1965 hadde hun en rekke separatutstillinger i skandinaviske gallerier, og verker ble innkjøpt av blant annet Nasjonalgalleriet, Riksgalleriet og Victoria and Albert Museum. 

Dagny og Finn Hald giftet seg 1956. Hennes far var maleren Axel Revold og moren var Irmelin Nansen, dattera til Fridtjof Nansen og Eva Nansen; se slekten Heiberg.

## Priser
* 1959: Mention Honorable Syracusa USA 
* 1962: Sølvmedalje i Praha
* 1966: Statens 3-årige arbeidsstipend (delt med Finn Hald) 
* 1981. Jacobprisen
* 1985: Kultur- og vitenskapsdepartementets billedbokpris
* Norsk Illustrasjonsfonds reisestipend 

## Referanser


## Eksterne lenker
* Reportasje fra minneutstilling 2002
* Digital kopi av Roar Høylands, Dagny og Finn Halds bok ''Oppsving'' (Orfeus, 1996)
*
Falmouth Docks Police

**Falmouth Docks Police** er en liten, spesialisert britisk politistyrke. Den har ansvar for polititjenester ved havnen i Falmouth i Cornwall. 

Tjenestemennene har full politimyndighet på alle områder som eies av *Falmouth Docks & Engineering Company* og ethvert sted innenfor en mile fra slike områder.

Styrken har ikke kapasitet til å etterforske større forbrytelser, som derfor håndteres av den regionale politistyrken, Devon and Cornwall Constabulary.
Hilde

:*For skihopperen, se [[Tom Hilde]]*

**Hilde** er en yngre (dansk) form av kvinnenavnet Hilda, som igjen er en norsk kortform av sammensatte navn med forleddet Hild-. Forleddet kan komme av det norrøne *hildr* som betyr «strid» eller «kamp», eller av det gammelhøytyske *hiltja* som har samme betydning. Dette ble benyttet usammensatt som kvinnenavn. Videre var det også navnet på en valkyrie.

Hilde er også et svensk mannsnavn, men svært sjeldent.

Hilde inngår i en rekke sammensatte navn, blant annet kvinnenavnene Hildeborg, Hildefrid, Hildegard, Hildegarda, Hildegarde, Hildegunn, Hildevig og Mathilde og mannsnavnene Hildebrand og Hildegrim.

## Utbredelse
Navnet *Hilde* var svært populært i Norge på 1960-tallet og frem til omtrent 1970, da det gikk sterkt tilbake. Navnet var første gang blant de ti mest brukte jentenavnene i Norge i 1960 (6.-plass) og siste gang i 1979 (9.-plass). Det er imidlertid fortsatt det trettende mest brukte kvinnenavnet i Norge (per 1. januar 2006). Navnet er også brukt som etternavn, uavhengig hvilket kjønn, men svært sjeldent.

Norsk navnedag for Hilde er 15. desember.

Ifølge Statistisk sentralbyrå er det 18327 kvinner i Norge som har Hilde som første fornavn, mens 11585 kvinner har Hilde som eneste fornavn.

|}

## Kjente personer med navnet Hilde
Personene i listen er ordnet kronologisk etter fødselsår.
* Hilde Körber (1906–1969), østerriksk filmskuespiller
* Hilde Coppi (1909–1943), tysk motstandskvinne under naziregimet
* Hilde Schramm (født 1936), tysk politiker og menneskerettighetsforkjemper
* Hilde Haugsgjerd (født 1952), norsk journalist og tidligere sjefredaktør i Aftenposten
* Hilde Mattheis (født 1954), tysk politiker (SPD)
* Hilde Grythe (født 1955), norsk skuespiller
* Hilde Indreberg (født 1957), norsk høyesterettsdommer
* Hilde Merete Aasheim (født 1958), norsk næringslivsleder, konsernsjef i Hydro
* Hilde Heltberg (1959–2011), norsk sanger og låtskriver
* Hilde Hummelvoll (født 1960), norsk programleder 
* Hilde Frafjord Johnson (født 1963), norsk politiker og tidligere utviklingsminister
* Hilde Gjermundshaug Pedersen (født 1964), norsk langrennsløper
* Hilde Claes (født 1967), belgisk politiker
* Hilde Kristin Kvalvaag (født 1968), norsk forfatter
* Hilde Gerg (født 1975), tysk tidligere alpinist
* Hilde Hagerup (født 1976), norsk forfatter
* Hilde Louise Asbjørnsen (født 1976), norsk jazzsanger og kabaretartist
* Hilde de Baerdemaeker (født 1978), belgisk skuespiller
* Hilde Dalik (født 1978), østerriksk skuespiller
* Hilde Lysiak (født 2006), amerikansk journalist og forfatter
### Hilde som mannsnavn
* Hilde Hognesson (norrønt: Hildir Högnisson), kongssønn nevnt i Ynglingesagaen
### Hilde som etternavn
* Tom Hilde (født 1987), norsk skihopper

## Annen bruk av navnet
* Ekstremværet Hilde rammet Norge 16. november 2013.
* *Hilde* var blant de hundre vanligste navnene på kyr i Norge i 1988.

## Referanser


## Eksterne lenker
*
Port of Bristol Police

**Port of Bristol Police** er en liten, spesialistert britisk politistyrke, med ansvar for Bristols havneområde. Dette inkluderer både havnene Avonmouth og Royal Edward Docks i Bristol og Royal Portbury Dock i North Somerset.

Tjenestemennene har begrenset politimyndighet i området som eies av havnemyndighetene og på steder opptil en mile utenfor dette.

Politistyrken ble opprettet i 1884 og har en styrke på 20 konstabler og 11 i staben.

Styrken har ikke kapasitet til å etterforske alvorlige forbrytelser, disse håndteres derfor av den regionale politistyrken Avon and Somerset Constabulary.

## Referanser


## Eksterne lenker
*
Port of Felixstowe Police

**Port of Felixstowe Police** er en liten, spesialisert britisk politistyrke med ansvar for havnen i Felixstowe.
## Politimyndighet
Tjenestemennene har full politimyndighet på området som eies av Port of Felixstowe og på steder opptil en mile fra dette området. Styrken har ikke kapasitet til å etterforske alvorlige forbrytelser, som derfor håndteres av den regionale politistyrke Suffolk Constabulary. 

## Grader

File:Uk-police-01a.png|*Constable* Konstabel
File:Uk-police-02a.png|*Sergeant* Overkonstabel
File:Uk-police-02b.png|*Station Sergeant* Stasjonsoverkonstabel
File:Uk-police-03.PNG|*Inspector* Betjent
File:Uk-police-04.PNG|*Chief Officer* Sjef
Silje

**Silje** er et nordisk kvinnenavn dannet som en kortform av *Cecilie*, som har romersk opprinnelse og betyr «blind». Navnet er vanlig i Norge og noe brukt i Danmark og Sverige.

## Etymologi
*Silje* er en nordisk skrivemåte av *Cilie*, en kortform av det latinske kvinnenavnet *Caecilia/Cecilie* – og dette er igjen hunkjønnsformen av slektsnavnet *Caecilius* som er dannet av det latinske adjektivet *caecus*, «blind».

## Utbredelse
*Silje* er kjent brukt i Norge første gang i 1847. I begynnelsen var navnet mest brukt i Oslo, Rogaland og Hordaland. Navnet kom først i vanlig bruk i Norge på begynnelsen av 1960-tallet, og det var særlig populært som navn på nyfødte jenter i perioden ca. 1980&ndash;2000. Det har siden gått noe tilbake.

*Silje* har norsk navnedag 22. november.

|}

## Kjente personer med navnet
Personene i listen er ordnet kronologisk etter fødselsår.
* Silje Nergaard (f. 1966), norsk sanger
* Silje Wergeland (f. 1974), norsk sanger
* Silje Vige (f. 1976), norsk sanger, vinner av norsk Melodi Grand Prix 1993
* Silje Salomonsen (f. 1978), norsk filmskuespiller
* Silje Hvarnes  (f. 1979), vinner av Farmen 2008
* Silje Bjelkevik  (f. 1981), norsk skøyteløper
* Silje Halstensen (f. 1990), norsk artist
* Silje Solberg (f. 1990), norsk håndballspiller
* Silje Sprakehaug  (f. 1991), norsk skihopper
* Silje Norendal (f. 1993), norsk snowboardkjører

## Referanser


## Eksterne lenker
*
Tvibit

**Tvibit** er et ungdomshus i Tromsø, for ungdom mellom 15 og 30 år. Det åpnet 8. juni 2000. Navnet *Tvibit* betyr «fristed», nærmere bestemt fristedet hvor ingen kan ta deg når du leker sisten.

## Historie
Tvibit kom til gjennom sterke ønsker fra ungdom i Tromsø, etter at *Brygga* – Ungdommens hus ble endelig nedlagt i 1994. 
Det var aksjoner med blant annet en fredelig okkupasjon av Rådhuset. Etter dette jobbet Ungdomsrådet aktivt for å realisere *Tvibit*.

## Målsetning
Målsetningen er å være et sted hvor ungdom kan produserer og vise frem ungdomskultur, med fokus på ungdom som ressurser og aktive kulturskapere.

;Tvibit-filosofien
# Tør å gjøre det umulige mulig
# Ikke vær redd for å mislykkes
# Tør å gjøre en forskjell og forandre verden
# Glem aldri hvor du kommer fra
# Husk å se og oppmuntre andre

## Eksterne lenker
*  Tvibit.net
Høgskolen i Tromsø

**Høgskolen i Tromsø** (**HiTø**) var en høgskole i Tromsø som ble etablert 1. august 1994 og slått sammen med Universitetet i Tromsø 1. januar 2009. 

HiTø hadde omkring 3&nbsp;000 studenter og 300 tilsatte (2006-tall). Høgskolen var en av 24 statlige høgskoler i Norge og var et resultat av at fire statlige høgskoler i Tromsø ble slått sammen som en del av Høgskolereformen i 1994. De fire høgskolene som fusjonerte var Tromsø helsefaghøgskole, Tromsø maritime høgskole, Nordnorsk Musikkonservatorium og Tromsø lærerhøgskole.

Høgskolen tilbød fag- og profesjonsstudier innen kunstfagene musikk, dans og drama, ulike helsefag, ingeniør- og økonomifag og lærerutdanning. Disse kunne tas i varierende lengder fra halvårsenheter til bachelorgrader, mastergrader og enkelte doktorgradstudier, samt en rekke kurs-, etter- og videreutdanninger.

Høgskolens fire fakulteter var:
*Avdeling for helsefag
*Avdeling for ingeniør- og økonomifag
*Avdeling for kunstfag
*Avdeling for lærerutdanning

Høgskolen tilbød internasjonalisering av studier, både muligheter for å ta deler av sin ordinære utdanning i utlandet, eller ved å fortsette å utdanne seg i utlandet etter endte studier.

## Eksterne lenker
* uit.no: ''Fusjonen''
Mikhail Masjkovtsev

**Mikhail Borisovitsj Masjkovtsev** (russisk: Михаил Борисович Машковцев) (født 1. januar 1947 i Minsk, Sovjetunionen (nåværende Belarus)) en tidligere guvernør av den russiske oblasten Kamtsjatkas guvernør. Han var fra 17. desember 2000 til mai 2007. Han er gift, og har to barn.

## Referanser


## Kilder
*  Murmansk oblasts offisielle nettside (Engelsk oversettelse ved hjelp av AltaVistas Babel Fish)
*  Russia Profile
*  Rulers (forgjenger)
Salmeli

**Salmeli** er en fjellgard nord i Kvinesdal i Vest-Agder. Garden er første gang nevnt i manntallslista i 1647, men ble sannsynligvis ryddet før svartedauden. Garden har fire bruk som nå er avfolket. Siste bositter, Lars Salmeli, døde i 1996. Husene blir godt vedlikeholdt siden fjellgrenda i 1994 ble plukket ut som ett av 104 verdifulle kulturlandskap i landet. Salmeli tilhørte Sirdal fram til 1903.
Silver (band)

**Silver** er et norsk glam-punkrockeband.

Bandet ble dannet på Moi i 1996, og debuterte i 2000 med *Billboard Blackout EP*. De var et av vinnerbandene under Zoom 2000 og ble sendt på den påfølgende Zoom-turneen i Norge, England og Skottland våren 2001. I 2001 slapp de *Riot 1-2-3 EP* på Virgin. De ble nominert til Alarmprisen 2002 i klassen årets liveband/artist. De ga ut debutalbumet *[[White Diary]]* i 2004, etterfulgt av singlene «Angels Calling», «The Sin Fix Journal» og «Funeral Class One». «Angels Calling» ble en hit og ble stadig spilt på radio og TV, likevel har låten aldri helt blitt godtatt av «hardcore» Silver-fans. Under Alarmprisen 2004 ble de tildelt hovedprisen med et prisbeløp på  kroner og en reklamepakke verdt  kroner.  Etter *White Diary* sluttet Emil Nikolaisen som trommeslager, og ble erstattet av Kim Akerholdt, som senere forlot bandet og ble erstattet av Jonas Thire fra Amulet.

8. mai 2006 kom oppfølgeralbumet *World Against World*.  Videoen til singelen «The Personal Decay» ble stadig spilt på radio og Svisj.

I løpet av perioden 2001-2006 spilte Silver rundt 220 konserter i inn- og utland (Tyskland, England, Japan, Italia, Østerrike, Finland, USA, Sverige, Danmark, Nederland, Slovenia, Skottland). Blant disse utenlandsopptredenene var en spillejobb på Roskilde i 2004 og opptreden på italiensk TV. I Norge har bandet blant annet spilt konserter i Harstad, Kristiansand, Rockefeller i Oslo og på Meieriet i Sogndal. Bandet vant årets Alarmpris under Alarmprisen 2004

## Diskografi
### Album
* *[[White Diary]]* (2004)
* *[[World Against World]]* (2006)
* *[[Wolf Chasing Wolf]]* (2008)

### EP-er
* *[[Billboard Blackout]]* (2000)
* *[[Riot 1-2-3]]* (2001)

### Singler
* «Intimate Cussing» (2004)
* «Angels Calling» (2004)
* «The Sin Fix Journal» (2004)
* «Funeral Class One» (2004)
* «Pick Up Your Life» (2008)
* «March Brown» (2014)

## Referanser


## Eksterne lenker
* 
*  Bandets Myspace side
Skipper’n (film)

***Skipper'n*** er den norske tittelen på den amerikanske helaftens realfilmen *Popeye* fra 1980. Filmen handler om den maiskolbepiperøykende sjømannen Skipper'n (*Popeye the Sailor*) som får enorme krefter når han spiser spinat. Skipper'n ble opprinnelig lansert som tegneseriefigur i Elzie C. Segars tegneserie *Thimble Theatre* i 1929 og ble enormt populært gjennom en mengde, korte tegnefilmer som ble produsert fra 1933. Spillefilmen om Skipper'n er regissert av Robert Altman, og i hovedrollen finner vi Robin Williams i sin første filmrolle.

## Innspilling
Det var Robert Evans' idé å filmatisere den gamle tegneserien om Skipper'n. Evans, som hadde havnet i skyggen av Don Simpson og Michael Eisner i Paramount, fikk liten støtte til prosjektet. Ikke før Walt Disney Productions kom inn i bildet og tok halvparten av kostnadene, ga Eisner Evans et motvillig klarsignal. 
Til regijobben fikk han med seg Robert Altman. Altman kom fra en rekke mindre suksessfulle filmer, og var den eneste Evans klarte å overbevise. Han var kjent for å drikke tett, og Don Simpson har senere uttalt at den eneste grunnen til at Evans valgte Altman, var for at de skulle feste sammen.

Filmen ble planlagt til å ha premiere rundt juletider 1980, og produksjonen begynte høsten 1979. Robin Williams fikk rollen som Skipper'n, og Shelley Duvall rollen som Olive Oyl (Olivia). Duvall var en Altman-veteran, og Altman valgte henne istedenfor studioets valg, Gilda Radner.

Filmen ble spilt inn på Malta, der landsbyen Sweethaven ble bygd opp. Innspillingen holdt tidsskjemaet, men det fløt av alkohol og narkotika på settet. I januar 1980 ble Robert Evans tatt med narkotika i flybagasjen sin, og juli samme år sa han seg skyldig i narkotikabesittelse. Dette var første gang Disney hadde valgt å samarbeide med et annet studio, og de var ikke fornøyd.

## Mottakelse
Filmen hadde premiere i desember 1980. Den gjorde det ikke så bra som man hadde håpet, og blir av mange i bransjen regnet som en flopp selv om den har spilt inn nesten $50 millioner ut ifra et $20 millioners budsjett. Filmkritikerne har fått mye av skylden for at filmen blir regnet som en fiasko; Roger Ebert var den eneste toneangivende kritikeren som likte den.

## Handling
Filmen følger Skipper'n etter at han kommer i land i landsbyen Sweethaven etter et skipbrudd. Der fortsatter han jakten på sin forsvunne far, samtidig som han forelsker seg i Olive Oyl (på norsk Olivia) og må kjempe mot den onde Bluto (Brutus).

## Roller

* Robin Williams – Skipper'n
* Shelley Duvall – Olivia
* Ray Walston – Skipper'ns far
* Paul L. Smith – Brutus
* Paul Dooley – Tjoms
* Richard Libertini – George W. Geezil
* Linda Hunt – Fru Oxheart
* Donald Moffat – Skatteoppkrever
* MacIntyre Dixon – Cole Oyl (Olivias far)
* Roberta Maxwell – Nana Oyl (Olivias mor)
* Donovan Scott – Castor Oyl (Olivias bror)

## Tilgjengelighet
Filmen ble sluppet på VHS i Norge noen år etter den amerikanske premieren. Den har vært vist på TV3, TVNorge, TV 1000 og Disney Channel. Den er tilgjengelig på DVD i Storbritannia.

## Kilder
* Peter Biskind – Easy Riders Raging Bulls

## Eksterne lenker
*
Radio Hurum

**Radio Hurum** **& Røyken** var er en liten lokalradio for Hurumlandet (Røyken og Hurum kommuner). Radio Hurum ble stiftet i 1984. Radioen ble drevet som et andelslag av ildsjeler som brukte fritiden sin til å lage radio. Radio Hurum sendte på FM 104,3 MHz og 106,4 Mhz. Lokalene var rett over gaten for Tofte fabrikker på loftet (så vi kunne ikke lufte grunnet lukt og lyd fra fabrikken). 

## Eksterne lenker
* Radio Hurum sin hjemmeside
Om

:*For informasjon om Wikipedia, se .*

**Om** (eller **Aum**; devanagari ॐ, tamil ஓம்) er den helligste stavelsen i hinduismen, og symboliserer den uendelige Brahman og hele universet.

I hinduismen uttrykker den essensen av den ypperste realitet, bevissthet eller atman. I videre forstand er det en stavelse som synges («messes») enten alene eller forut for en påfølgende spirituell resitasjon i hinduismen, buddhismen og jainismen. 

Stavelsen refereres noen ganger til som «Udgitha» eller «pranava mantra» (ur-mantraet), ikke bare fordi den anses som en primærlyd, men også fordi de fleste mantra begynner med det.

Fil:Aum pendant.jpg|Smykke med aum-tegn.
Fil:Krishna clock.jpg|«Aum» som dekorasjon på en klokke som òg viser fram Radha og Krisjna.
Fil:Hindu wedding ceremony fire.jpg|«Aum» på ett eldkar under et hinduisk bryllupsseremoni.


## Referanser


## Litteratur
* Heinrich Zimmer: *Philosophie und Religion Indiens.* Suhrkamp, Frankfurt am Main 1973, ISBN 3-518-07626-4, S. 333–339 (*suhrkamp-taschenbücher wissenschaft* 26).
* Swāhānanda: *Hindu Symbology and other Essays.* Sri Ramakrishna Math, Madras India 1983.
* V. A. K. Ayer: *Hindu Sastras and Samskaras.* Bharatiya Vidya Bhavan, Bombay 1998 (*Bhavan's book university* 209.
Kristne Friskolers Forbund

**Kristne Friskolers Forbund** (KFF) er en organisasjon med ca. 150 medlemsskoler. Den samler kristne friskoler, fagskoler og kristne høgskoler i Norge. 

Organisasjonen ble opprettet i 1988.

## Medlemsorganisasjoner
 

## Referanser


## Eksterne lenker
* kff.no Kristne Friskolers Forbund
St. Sunniva skole

**St. Sunniva skole** er en katolsk grunnskole i Oslo, grunnlagt av St. Josephssøstrene i 1865. Skolen har ca. 550 elever fra første til tiende klassetrinn og rundt 120 ansatte. 

Skolen har siden 2005 vært en selvstendig kirkelig stiftelse, og Oslo Katolske Bispedømme eier bygningene. Elevene har religiøs bakgrunn fra en rekke trossamfunn og ca. 60 % har minoritetsspråklig bakgrunn. Skolen har sitt navn fra St. Sunniva av Selja

## Rektorer
* Torfinn Gossner

## Referanser


## Eksterne lenker
* 
*
St. Franciskus skole

**St. Franciskus skole** er en privat katolsk grunnskole i Arendal, grunnlagt i 1913.

Skolen ligger på toppen av Tyholmen, midt i sentrum av Arendal, med utsikt utover Galtesund. Skolen følger offentlige læreplaner, men har egen katolsk opplæringsplan for kristendomsfaget (KRLE) og elevene deltar månedlig på katolsk messe i skoletiden. Den er en av fire katolske private grunnskoler i landet—de andre er St. Sunniva i Oslo, St. Paul i Bergen og St. Eysten i Bodø.

Skolen er godkjent for 250 elever på første til tiende klassetrinn. I barneskolen (1.–7. klasse) er det kun én klasse på hvert trinn, mens på ungdomsskolen (fra 8. klasse) er det nytt opptak og to klasser pr. trinn.https://stfx.no/info/inntaksreglementet/

## Historie
St. Franciskus Xaverius menighet ble etablert i Arendal i 1911; to år senere var det oppstart for St. Franciskus skole. I 1932 ble det bygget hospital på tomten, og skolen hadde da midlertidig tilhold i Arendal rådhus. I 1936 stod den nye St. Franciskus skole ferdig, og i 1962 utvidet menigheten skoledriften med førskole i skolens underetasje. I 1997 overlot St. Franciskus Xaveriussøstrene—bedre kjent som *nonnene*—klosteret (søsterhjemmet) til skolen, og de resterende nonnene flyttet til Maria Minde i Bergen. Med større lokaler vokste antallet elever, og i 1999 var det 65 elever fordelt på 1–7. klasse.

Ungdomsskolen har vært i drift siden 2003, med klasserom i det tidligere hospitalet. Barneskolen ble bygget ny i 2013. 

På skoleområdet ligger også St. Franciskus Xaverius kirke samt den katolske sogneprestgården, som tilhører menigheten.

I tilknytning til skolen drives skolefritidsordningen St. Franciskus SFO. St. Franciskus barnehage har lokaler i etasjen under SFO.

Det er Oslo katolske bispedømme som eier St. Franciskus skole og SFO, mens barnehagen eies av St. Franciskus Xaverius menighet.

## Rektorer

* Reidun Pihlmann, konst. (høstsemesteret 2000)
* Else Beate Hollup (2001–2002)
* Reidun Pihlmann (2002–2010)
* Geir Nyborg (2010–juli 2021)
* Lars Pedersen (august 2021–2022)
* Inger-Margrethe Nordby, konst. (vårsemesteret 2023)
* Helga Tørå Karsrud (1. august 2023–)

## Referanser


## Eksterne lenker
* 
*
St. Eystein skole

**St. Eystein skole** er en katolsk barneskole og ungdomsskole i Bodø. Skolen ble grunnlagt i august 2004. Ved oppstarten hadde skolen fem klassetrinn, skoleåret 2006/2007 hadde skolen syv klassetrinn og høsten 2009 hadde skolen 65 elever fordelt på ni klassetrinn. 

I skoleåret 2013- 2014 hadde skolen 82 elever og ti klassetrinn. 
## Se også
*St. Eystein menighet

## Referanser


## Eksterne lenker
* 
*
St. Paul skole

**St. Paul skole** er en katolsk grunnskole i Bergen, grunnlagt i 1873 og eid av Oslo Katolske Bispedømme. Skolen har ca. 340 elever på første til tiende klassetrinn, med 7 klasser på barnetrinnet og 6 klasser på ungdomstrinnet.

Høsten 2012 opprettet skolen også en katolsk videregående avdeling: St. Paul gymnas.

## Referanser


## Eksterne lenker
* 
* 
*  Skolens statutter
Slaget ved Lipariøyene

**Slaget ved Lipariøyene** var det første sammenstøtet mellom flåtene til Karthago og den romerske republikk, utkjempet som en del av den første punerkrig. Seieren til Karthago kom som et resultat av et bakholdsangrep.

## Slaget

Etter landsuksessen ved Agrigentum på Sicilia, følte romerne seg sikre nok til å bygge en flåte som ga dem muligheten til kontroll over Middelhavet. Republikken klarte å bygge en flåte på omtrent 150 galeier og drille nødvendige mannskaper i løpet av to måneder. Patriseren og konsulen Gnaeus Cornelius Scipio fikk kommandoen over de 17 første skipene, og seilte til Messana for å forberede ankomsten av resten av flåten og seilasen til Sicilia.

Mens Scipio befant seg i sundet mottok han informasjon om at garnisonen ved Lipara var villig til å gå over på romernes side. Hendelsene som fulgte er vanligvis beskrevet som en forrædersk handling fra karthagenernes side, men kildene - som stort sett var pro-romerske - går ikke i detalj rundt omstendighetene. Scipio lot ikke muligheten til å erobre en viktig by uten kamp gå fra seg, og seilte mot Lipara. Da romerne ankom havnen, lå en avdeling av karthagenske skip i bakhold, anført av Hannibal Gisco (generalen som ble slått ved Agrigentum) og Boodes. Romerne ble blokkert inne i havna og ga seg uten stor motstand. De uerfarne mannskapene fikk panikk og flyktet, og konsulen ble tatt til fange. Hans kløktighet ble belønnet med den nedsettende tilnavnet *Asina*, som betyr esel på latin.

Hendelsen ved Lipara førte ikke til en slutt på den første punerkrig, eller Scipio Asinas karriere. Kort tid etter fikk han sin hevn da juniorkonsulen, Gaius Duilius,  vant slaget ved Mylae.

## Kilder
**The Fall of Carthage*, av Adrian Goldsworthy, Cassel
Ivy League

**Ivy League** («eføy-ligaen»), etter eføyplanten som gjerne dekker fasaden på de gamle skolebygningene, er betegnelsen på en gruppe private universiteter i USA. Hovedkvarteret administreres fra Princeton University.

Gruppen teller åtte universiteter, alle blant de eldste i USA, som anses å være blant de fremste institusjonene for høyere utdanning i verden. Fire av de åtte holder til i New England, de fire andre i regionen Mid-Atlantic (delstatene Pennsylvania, New York og New Jersey).

## Medlemmer av Ivy League

## Referanser


## Eksterne lenker
* 

* Artikkel om Ivy League
Høgskolereformen

**Høgskolereformen** var en prosess som førte til at 98 statlige høgskoler ble sammenslått til 26 større enheter med virkning fra den 1. august 1994.

Høgskolereformen førte til at de fleste fylkene fikk én høgskole hver, bortsett fra i Agder som delte en skole. Flere fylker hadde flere høgskoler, der Møre og Romsdal og Nordland toppet med tre hver.

I tillegg ble en rekke kunstfagutdanninger samlet i to kunsthøyskoler, en i Bergen og en i Oslo.  

Målet med reformen, som ble initiert av daværende statsråd Gudmund Hernes, var at høgskolene skulle drives mer effektivt ved å utnytte stordriftsfordeler. Hernes hadde ledet det offentlige utvalget (NOU 1988:28 *Med viten og vilje*) som drøftet en sammenslåing og samlokalisering av høgskolene. Hernes la som statsråd i Kirke-, utdannings- og forskningsdepartementet frem Stortingsmelding nr. 40 (1990–91) *Fra visjon til virke, om høgre utdanning*, som ble oppspillet til høgskolereformen.

En evaluering av reformen etter fem år slo fast at den ikke hadde lyktes med målene, og at den mer effektive driften som ble målt i stor grad kom som en følge av lavere statlige bevilgninger og ikke målbare stordriftsfordeler. Reformen gav dessuten faglærerne mer administrativt arbeid.

## Referanser


## Se også
*Liste over universitet og høgskoler i Norge
The Sensorites

***The Sensorites*** er en Doctor Who-historie på 6 episoder som ble vist på BBC One fra 20. juni til 1. august 1964. Den tredje episoden ble utsatt en uke fordi sportsprogrammet Grandstand gikk over tiden.

Doktoren, Ian, Barbara og Susan har landet i et romskip der mannskapet lider under telepatisk interferens fra sensorittene. Sensorittene stjeler låsen til tardisen, og Doktoren og hans følgesvenner må prøve å få den tilbake.

## Episodenavn

#Strangers in Space
#The Unwilling Warriors
#Hidden Danger
#A Race Against Death
#Kidnap
#A Desperate Venture

## Produksjon
### Opprinnelse
Under produksjonen av *Doctor Who*s første sesong, samtalte Peter R. Newman med manusredaktør David Whitaker og de ble enige om at han skulle skrive manus for serien. I januar og februar 1964 utarbeidet Newman manusene til *The Sensorites*, som ble formelt bestilt 25. februar. Mervyn Pinfield ble valgt til å regissere historien på grunn av at han hadde den nødvendige erfaringen til å få til en visuelt god produksjon på tross av historiens lave budsjett. Det ble senere enighet om at Frank Cox skulle ta over regisseringen av de to siste episodene.

Jacqueline Hill fikk to uker ferie under produksjonen og ble derfor skrevet ut av episode fire og fem.

### Innspilling
Produsent Verity Lambert hadde over lengre tid prøvd å få flyttet serien fra den teknisk dårlige Lime Grove studio D. 30. april fikk hun tillatelse til å bruke BBC Television Centres (TC) studio 3 og 4 når det var mulig og Lime Grove studio G. På grunn av dimensjonene til sistnevnte kunne ikke historien spilles inn der.

Filming av historiens modellsekvenser og spesialeffekter ble utført hos Ealing Studios i mai 1964. Innspillingen av episodene begynte fredag 29. mai med den første episoden og de resterende ble spilt inn de etterfølgende fredagene. De to første episodene ble spilt inn i TC3, den fjerde i TC4 og resten i Lime Grove studio D.

## Se også

*Doctor Who &ndash; hovedartikkel
*Liste over Doctor Who-historier

## Eksterne lenker

* ''The Sensorites'' hos BBC
Dictyoptera

* Termitter
* Knelere
* Kakerlakker

 

**Dictyoptera** er en gruppe av insekter.  Den består av tre ordener som har fysiologiske fellestrekk.  

## Utseende
...

## Levevis
De finnes på mange ulike leveområder (habitat).  De fleste artene finnes i varmere strøk.  Mange er varmekjære og liker solfylte steder, andre, som termittene, lever nattaktivt og oppholder seg under jorden om dagen.  Bare et fåtall finnes i Norge, de er alle tilhørende kakerlakkene. 

De lever i vegetasjonen, i høyt gress, busker og trær. 

Mange er plantespisere. Kakerlakker er vel altetende, mens noen lever som rovdyr på andre insekter og småkryp.

Termitter er sosiale insekter og lever i samfunn, mens kakerlakker og knelere lever enkeltvis (solitært).

Disse insektene har ufullstendig forvandling, overgang fra nyklekt larve til det voksne kjønnsmodne insektet går gradvis gjennom flere nymfestadier. 

## Systematisk inndeling
Tidligere var kakerlakker og knelere regnet i gruppen Orthopteroida, men disse er nå holdt utenfor og plasseres idag, sammen med termittene, i en egen gruppe, Dictyoptera.

Det finnes flere måter å systematisk dele inn gruppene av de gresshoppelignende insektene. Her er en måte.

Et latinsk familienavn ender med *...idae*, og et navn på en overfamilie på  *...idea*.

* **[[Insekter]]** (Insecta)
** **[[Vingede insekter]]** (Pterygota)
*** **Neoptera** («nyvinger»)
**** **Dictyoptera**
***** Termitter (Isoptera)
***** Knelere (Mantodea)
***** Kakerlakker (Blattodea)

## Eksterne lenker
* 
* Tree of Life: Dictyoptera - engelskspråklig. Med flotte bilder.
* Norsk Entomologisk forening –